દેશભરમાં દુર્ગા પૂજા ઉત્સવ આનંદથી ઉજવવામાં આવે છે. એવામાં બોલીવુડ સેલિબ્રિટીઝ પણ દુર્ગા પૂજા પંડાલમાં પહોંચ્યા હતા. જોકે મુંબઈમાં કોલકાતા જેવી તો પૂજા નથી થતી, પરંતુ સેલિબ્રિટીઝની હાજરી તેને અત્યંત ખાસ બનાવે છે. દુર્ગા પૂજાના અવસરે કેટલાક સેલિબ્રિટીઝ મુંબઈના વિલે પાર્લે સ્થિત દુર્ગા પંડાલ માં મા દુર્ગાના આશીર્વાદ લેવા પહોંચ્યા હતા. વિલે પાર્લેની નોર્થ બોમ્બે સર્બોજનિન દુર્ગા પૂજા સમિતિ 71 વર્ષથી અહીં પૂજાનું આયોજન કરે છે. અહીંની દુર્ગા મૂર્તિ લગભગ 18 ફીટ ઊંચી અને સંપૂર્ણ રીતે ઇકો ફ્રેન્ડલી છે.